open-index/open-wikipedia-markdown huggingface dataset:
Billy Higgins

**Billy Higgins** (11. lokakuuta 1936 Los Angeles – 3. toukokuuta 2001 Inglewood, Kalifornia) oli yhdysvaltalainen jazzrumpali. Higgins on tunnettu yhteistyöstään Ornette Colemanin kanssa. Hän oli myös Tony Williamsin kanssa Blue Note Recordsin vakiorumpaleita.

## Lähteet

## Aiheesta muualla
*
Arno Schmidt

**Arno Otto Schmidt** (18. tammikuuta 1914 Hampuri, Saksa – 3. kesäkuuta 1979 Celle, Länsi-Saksa) oli saksalainen kirjailija ja aikansa kiistellyimpiä länsisaksalaisia modernisteja. Hänen pääteoksensa on *Zettels Traum* (1970).

Schmidtin tekstit sisältävät pieniä kohtauksia, ajatusleikkejä ja unia. Kokeilevaa tyyliään hän perustelee teoksessa *Berechnungen* (2 osaa, 1959). Myöhempään tuotantoon on vaikuttanut Ethym-teoria, jonka mukaan alitajunta vääristää sanoja. Saksalaisen toisen maailmansodan jälkeisen ajan fyysisesti raskain teos on 1970 ilmestynyt Schmidtin *Zettels Traum*, jossa on 1&nbsp;330 sivua. Se kertoo yhdestä vuoden 1968 päivästä. Samaa tyyliä jatkaa *Schule der Atheisten*, joka ilmestyi 1972.

Schmidt sai vuonna 1973 Frankfurtin kaupungin Goethe-palkinnon.

## Suomennettu tuotanto
* Retkikunta, novelli (Die Expedition), antologiassa: *Matka jonnekin*, toim. Hans Magnus Enzensberger, Tammi 1965, Sarja: Horisontti 5

## Lähteet

## Aiheesta muualla
Pohjois-Amerikan alle 23-vuotiaiden yhdistelmäjoukkue (jääkiekko)

**Pohjois-Amerikan alle 23-vuotiaiden yhdistelmäjoukkue** () oli pohjoisamerikkalainen jääkiekkojoukkue, joka osallistui jääkiekon maailmancupiin 2016. Se muodostui pohjoisamerikkalaisista pelaajista, jotka ovat syntyneet 2. lokakuuta 1992 tai sen jälkeen. Yhdistelmäjoukkueen toiminnanjohtajina toimivat Stan Bowman ja Peter Chiarelli.

Syyskuussa 2016 Pohjois-Amerikan joukkue aloitti turnauksen pelaamalla ensimmäisen ottelunsa Suomen maajoukkuetta vastaan. Nuorten yhdistelmäjoukkueen osallistuminen tapahtumaan herätti paljon keskustelua, sillä koskaan aikaisemmin maailmancupissa ei ollut kilpaillut yhdistelmäjoukkueita.

## Kokoonpano
Kokoonpano sisältää ne 23 pelaajaa, jotka edustivat Pohjois-Amerikan yhdistelmäjoukkuetta maailmancupissa.

Lähde: National Hockey League Players’ Association, National Hockey League

## Lähteet
Jan Jacob Verdenius

**Jan Jacob Verdenius** (s. 11. syyskuuta 1973) on norjalainen entinen maastohiihtäjä. Hän edusti Byåsen IL:ää.

## Maailmancup

Verdenius hiihti ensimmäisen kilpailunsa maailmancupissa 18. joulukuuta 1993 tullen 88. sijalle Davosissa 15 kilometrin vapaan hiihtotavan kilpailussa. Hänen viimeinen maailmancup-kilpailunsa oli 23. maaliskuuta 2002 Lillehammerissa hiihdetty 58 kilometrin perinteisen hiihtotavan kilpailu.

Verdenius sijoittui henkilökohtaisissa maailmancup-kilpailuissa viidesti kymmenen parhaan joukkoon. Kaikki viisi kilpailua sijoittuivat kaudelle 2000–2001 ja olivat sprinttejä. Verdenius voitti kyseisellä kaudella sprinttimaailmancupin kokonaiskilpailun. Palkintokorokkeelle hän nousi kolmesti voittaen Engelbergissä perinteisellä hiihtotavalla 28. joulukuuta 2000, sijoittuen toiseksi Brussonissa vapaalla 17. joulukuuta 2000 ja sijoittuen kolmanneksi Oslossa perinteisellä 7. maaliskuuta 2001.

## MM-kilpailut

Verdenius oli mukana MM-kilpailuissa Thunder Bayssä 1995, Trondheimissa 1997 ja Lahdessa 2001. Thunder Bayssä hän tuli 81. sijalle 10 kilometrin perinteisen hiihtotavan kilpailussa. Trondheimissa Verdenius oli 52:s 30 kilometrin vapaan hiihtotavan kilpailussa, 43:s 10 kilometrin perinteisen hiihtotavan kilpailussa ja 45:s yhdistelmäkilpailussa. Lahdessa hän saavutti parhaat MM-tason sijoituksensa ollen vapaan hiihtotavan sprintissä kymmenes ja 50 kilometrin vapaan hiihtotavan kilpailussa 28:s.

## Lähteet
Tomáš Kraus

**Tomáš Kraus** (s. 3. maaliskuuta 1974 Děčín) on tšekkiläinen freestylehiihtäjä ja entinen alppihiihtäjä. 183 senttimetriä pitkä ja 86 kilogrammaa painava Kraus edustaa Český Skikrosový Klubia. Hän kilpailee skicrossissa.

Kraus aloitti uransa alppihiihdon parissa. Hän kilpaili maailmancupissa vuosina 2000–2003. MM-kilpailuihin Kraus osallistui neljästi, sijoittuen parhaimmillaan sijalle 28. pujottelussa vuosina 1997 ja 2003. Vuoden 1999 talviuniversiadeista Popradista Kraus saavutti hopeaa pujottelusta.

Kraus debytoi freestylehiihdon maailmancupissa marraskuussa 2002 Tignesissä saavuttaen heti voiton. Yhteensä hänellä on 15 osakilpailuvoittoa. Kaudella 2005–2006 Kraus voitti maailmancupin kokonaiskilpailun. Talviolympialaisiin Kraus on osallistunut kahdesti, vuosina 2010 ja 2014, ollen parhaimmillaan 11. vuonna 2010 Vancouverissa. MM-kilpailuihin Kraus on osallistunut kuudesti, saavuttaen kultaa historian ensimmäisestä skicrossin MM-kilpailuista vuonna 2005 Rukalta ja vuonna 2007 Madonna di Campigliosta.

## Lähteet
Schulman

**Schulman**, **Schulmann** on saksalaisperäinen sukunimi

* Schulman, suomalainen suku
* Alex Schulman (s. 1976), ruotsalainen kirjailija, kolumnisti, toimittaja ja bloginpitäjä 
* Alexander Leonard Carl Schulman (1819–1890), suomalainen kenraaliluutnantti ja valtiopäivämies
* Allan Schulman (1863–1937), suomalainen arkkitehti, Karl Leonard Schulmanin poika
* Allan Schulman (1919–2003), suomalainen toimittaja ja tv-tuottaja, Tyyni Schulmanin poika
* Carl August Schulman (1861–1918), suomalainen kenraaliluutnantti, Alexander Leonard Carl Schulmanin avioton poika
* Carl Fredrik Schulman (1852–1903), suomalainen kenraalimajuri, Alexander Leonard Carl Schulmanin poika
* Carl Rudolf Christer Schulman (1853–1935), suomalainen upseeri ja valtiopäivämies, Alexander Leonard Carl Schulmanin poika
* Hugo Schulman (1850–1919), suomalainen kenraalimajuri ja sotahistorioitsija, Alexander Leonard Carl Schulmanin poika
* Karl Allan Knut Schulman (1860–1892), suomalainen agronomi ja valtiopäivämies, Alexander Leonard Carl Schulmanin poika
* Karl Leonard Schulman (1818–1880), suomalainen upseeri ja valtiopäivämies
* Karl Max Werner Schulman (1869–1901), suomalainen virka- ja valtiopäivämies, Karl Leonard Schulmanin poika
* Leif Schulman (s. 1968), Suomen ympäristökeskuksen pääjohtaja
* Nick Schulman (s. 1984), yhdysvaltalainen pokerinpelaaja
* Otto Karl Hjalmar Schulman (1857–1934), suomalainen yliopettaja ja valtiopäivämies, Karl Leonard Schulmanin poika
* Pirkko-Liisa Schulman (s. 1946), suomalainen arkkitehti ja tietokirjailija
* Tyyni Schulman (1895–1956), suomalainen ruotsin kielellä kirjoittanut toimittaja ja kirjailija.
Michael Schmid

**Michael "Mike" Schmid** (s. 18. maaliskuuta 1984 Frutigen) on sveitsiläinen uransa päättänyt freestylehiihdon olympiavoittaja. 193 senttimetriä pitkä ja 96 kilogrammaa painava Schmid edusti kotikaupunkinsa SC Frutigenia. Hän kilpaili skicrossissa.

Schmid saavutti historian ensimmäisen skicrossin olympiakullan vuoden 2010 talviolympialaisista Vancouverista, jossa hän oli nopein jokaisella kierroksella. Vuoden 2014 talviolympialaisissa Sotšissa Schmid oli 32:s. Hän osallistui myös kolmiin MM-kilpailuihin, ollen parhaimmillaan kuudes vuonna 2005 Rukalla.

Schmid kilpaili maailmancupissa vuosina 2004–2014 saavuttaen kuusi osakilpailuvoittoa. Hän vahvisti uransa päättyneen joulukuussa 2015.

## Lähteet
Pesäpallon naisten Suomenmestaruuskilpailut 1949

**Pesäpallon naisten Suomenmestaruudesta kaudella 1949** pelattiin siten, että ensiksi Pesäpalloliitto ja Suomen Työväen Urheiluliitto ratkaisivat liittokohtaiset mestaruudet ja mestarit kohtasivat sitten Liitto-ottelussa, jonka voittaja tunnustettiin yleisesti Suomen mestariksi.

## Naisten SM

**PPL:n mestaruus**

Semifinaali 1 - Vimpeli

Semifinaali 2 - Tainionkoski

**Loppuottelu**

Naisten **Suomen mestaruus** ratkaistiin lopullisesti liittojen välisessä (PPL-TUL) finaalissa:

Mestaruuskilpailun järjesti Pesäpalloilun yhteistoimintavaliokunta.

Lahden joukkue: Anja Eskola,
Seija Asplund,
Leena Vakkilainen,
Inga Niementö,
Hillevi Eskelinen,
Eeva Pulkkinen,
Helka Ristolainen,
Anna Vuolama,
Ulla Pihlantie,
Sinikka Räihä,
Sirkku Riutta,
Suoma Liski,
Kaisa Raaska,
Hilkka Rikkonen.

Munsaaren joukkue: Sirkka Hänninen, Seija Lahtinen, Eila Metso, Eila Lahtinen, Lea Hytönen, Hilkka Kukkola, Terttu Lahtinen, Sirkka Hytönen, Raili Lahtinen ja Kerttu Järnstedt

## Lähteet

* Naisten SM-sarjan ottelut kautta aikain
Aderlan Santos

**Aderlan Leandro de Jesus Santos** (s. 9. huhtikuuta 1989 Salgueiro, Brasilia) on brasilialainen jalkapalloilija. Hän edustaa Espanjan Primera Divisiónissa pelaavaa Valenciaa ja on pelipaikaltaan keskuspuolustaja.

## Seurajoukkueura
27. elokuuta 2015 Santos teki viisivuotisen sopimuksen espanjalaisseura Valencian kanssa. Hänestä maksettiin 9,5 miljoonan euron siirtokorvaus. Hän pelasi ensimmäisen ottelunsa joukkueessa 22. syyskuuta 2015 Espanyolia vastaan.

## Lähteet

## Aiheesta muualla
* Aderlan Santosin tilastot Soccerway-sivustolla
Di-isopropyylibentseeni

**Di-isopropyylibentseeni** (C12H18) on aromaattisiin hiilivetyihin kuuluva orgaaninen yhdiste. Tyypillisesti se esiintyy kolmen isomeerin seoksena ja nämä isomeerit ovat 1,2- eli o-di-isopropyylibentseeni, 1,3- eli m-di-isopropyylibentseeni ja 1,4- eli p-di-isopropyylibentseeni. Ainetta käytetään muiden yhdisteiden valmistukseen.

## Ominaisuudet
Di-isopropyylibentseeni on huoneenlämmössä väritöntä nestettä. Se on käytännössä katsoen veteen liukenematonta ja liukenee paremmin useisiin orgaanisiin liuottimiin kuten etanoliin, dietyylieetteriin, asetoniin, bentseeniin ja tetrakloorimetaaniin. Isomeereista p-isomeeri voidaan erottaa muista isomeereista tislaamalla, mutta m- ja o-isomeerien kiehumispisteet ovat liian lähellä toisiaan, jotta erottuminen olisi tehokasta.

## Valmistus ja käyttö
Di-isopropyylibentseeniä voidaan valmistaa bentseenin ja propeenin välisellä Friedel–Crafts-alkylointireaktiolla ja katalyyttinä toimii piidioksidin ja alumiinioksidin seos. Reaktio suoritetaan 150&ndash;250 °C:n lämpötilassa ja reaktiossa muodostuu seos, joka sisältää eniten p- ja m-isomeerejä sekä hyvin vähän o-isomeeria.

Tärkein di-isopropyylibentseenin käyttökohde on resorsinolin ja hydrokinonin valmistus m- ja p-isomeereista. Prosessi on analoginen fenolin valmistamiseen käytetyn kumeenin hapetusprosessin kanssa. Ensimmäisessä vaiheessa di-isopropyylibentseenin isomeerit hapettuvat di-isopropyylihydrokperoksideiksi. Nämä orgaaniset peroksidit hajoavat happokäsittelyn seurauksena asetoniksi ja resorsinoliksi tai hydrokinoniksi. p-Di-isopropyylibentseeni voidaan myös hapettaa tereftaalihapoksi. Yhdisteen isomeereja voidaan käyttää myös liuottimina.

## Lähteet
Melchior Thalmann

**Melchior Thalmann** (21. toukokuuta 1924 – 28. elokuuta 2013) oli sveitsiläinen telinevoimistelija, olympiamitalisti ja maailmanmestari.

Thalmann saavutti joukkuekilpailussa olympiahopeaa Lontoossa 1948 ja Helsingissä 1952 sekä kaksi MM-mitalia.

Thalmann kuoli 89-vuotiaana 28. elokuuta 2013.

## Lähteet
* Melchior Thalmann Bio, Stats, and Results Olympics at Sports-Reference.com 

### Viitteet
Naisten Superpesiksen kausi 1991

**Kausi 1991** oli toinen Naisten Superpesiksen kausi. Mestaruuden voitti Ikaalisten Tarmo.

## Naisten Superpesiksen runkosarja

### Sarjataulukko

### Ottelut

Uusinta suorasta putoamisesta: Vähäkyrö - Kokemäki 12-4. Kokemäki putosi suoraan Ykköspesikseen, josta nousi Mansen Pesäpallo.

## Runkosarjan tilastot

### Lyöjätilasto

### Etenijätilasto

### Tehotilasto

### Kärkilyöjät

## Pudotuspelit

### Puolivälierät

### Välierät

### Loppuottelut

### Pronssiottelut

### Superpesiskarsinta

## Suomenmestarit

* Ikaalisten Tarmo: Minna Hannonen, Kristiina Haraholma, Anne Herttua, Päivi Lähteenmäki, Johanna Nieminen, Anne Nurmela, Marika Nurminen, Teija Palmu, Salla Suhonen, Kirsi Ukkonen, Päivi Virtanen, pelinjohtaja Markku Lähteenmäki, valmentaja Jussi Ylinen.

## Palkinnot

Urheilulehden arvopelaajat: Katja Saari ja Vesa Mikkola.

## Lähteet

* Siukonen-Ahola: Urheilutieto 1992 ()
Schwindt

**Schwindt**, **Schvindt** on muun muassa seuraavien suomalaisten sukunimi:

* Anton Schwindt (1849–?), Venäjän armeijan kenraalimajuri
* Bertel Schwindt (1907–1982), juristi, korkeimman oikeuden oikeusneuvos, Ludwig A. Schwindtin poika
* Christian (Chrisse) Schwindt (1940–1992), muusikko
* Cole Schwindt (s. 2001), kanadalainen jääkiekkoilija
* Fredrik Maximilian Schwindt (1861–1936), kieltenopettaja ja venäjän kielen oppi- ja sanakirjojen tekijä
* Ludwig A. Schwindt (1872–1936), eversti ja yritysjohtaja, Fredrik Maximilian Schwindtin veli
* Theodor Schwindt (1851–1917), kansatieteilijä ja arkeologi
* Viktor Henrik Schvindt (1866–1928), kenraalimajuri ja ministeri
HMS Polyphemus (1782)

**HMS Polyphemus** oli Britannian kuninkaallisen laivaston vuonna 1782 vesillelaskettu Intrepid-luokan 64-tykkinen kolmannen luokan linjalaiva.

## Valmistus

Alus tilattiin 1. joulukuuta 1773 Sheernessin telakalta, missä rakennustöistä vastasi maaliskuuhun 1778 George White ja huhtikuuhun 1779 John Jenner, jonka jälkeen työt saattoi päätökseen Henry Peake. Köli laskettiin tammikuussa 1776. Alus laskettiin vesille 27. huhtikuuta 1782 ja valmistui 24. heinäkuuta 1782. Valmistuskustannukset olivat 37&nbsp;218 puntaa 5 shillinkiä ja penny sisältäen kuparoinnin ja varustamisen.

## Palvelus
Aluksen romutus saatiin päätökseen Chathamissa 15. syyskuuta 1827.

## Lähteet
*
*

### Viitteet
Andre Miller

**Andre Lloyd Miller** (s. 19. maaliskuuta 1976 Los Angeles, Kalifornia) on yhdysvaltalainen koripalloilija, joka on pelannut NBA:ssa vuodesta 2000 lähtien. Hän on ollut keväästä 2015 lähtien NBA:n vanhin pelaaja.

Cleveland Cavaliers varasi pelintekijänä pelaavan Millerin NBA:han kahdeksannella vuorolla . Tulokaskaudellaan Miller valittiin . Kaudella 2001–2002 hän oli 10,9 koriinjohtaneen syötön keskiarvollaan sarjan syöttökuningas. Miller on valittu neljä kertaa NBA:n viikon pelaajaksi.

Miller edusti Yhdysvaltain miesten maajoukkuetta vuoden 2002 MM-kilpailuissa, jotka pelattiin Yhdysvalloissa mutta joissa Yhdysvallat jäi kuudenneksi.

## Lähteet
* Andre Miller NBA Stats Basketball-Reference.com 
* Andre Miller Stats College Basketball at Sports-Reference.com 
* Profiili nba.com 
* Profiili archive.fiba.com 

### Viitteet

## Aiheesta muualla
Anders Schönberg

**Anders Schönberg nuorempi** (1737–1811) oli ruotsalainen historioitsija, kanslianeuvos ja vuodesta 1762 valtakunnanhistorioitsija (). Hän julkaisi 1777–1778 *Historiska bref om det svenska regeringssättet i äldre och nyare tider*. Kustaa III keskeytti julkaisun, ja A. I. Arwidsson julkaisi vuosina 1849–1851 sarjasta suurimman osan.

Schönbergin isä oli Anders Schönberg vanhempi.

## Lähteet
Schybergson

**Schybergson** on muun muassa seuraavien suomalaisten sukunimi:

* Anna af Forselles-Schybergson (1863–1942), taidemaalari
* Carl Magnus Schybergson (1886–1969), Åbo Akademin dosentti, professorin arvonimi
* Emil Schybergson (1856–1920), pankinjohtaja, valtiopäivämies, kansanedustaja; veli Magnus Gottfrid Schybergson 
* Ernst Schybergson (1891–1966), urheilija, lajeina tennis, jalkapallo ja jousiammunta; isä Emil Schybergson, veljiä Lars ja Richard Schybergson
* Gustaf Arvid Schybergson (1949–1919), juristi ja kanneviskaali
* Gösta Schybergson (1893–1918), lääketieteen kandidaatti ja runoilija
* Henrik Schybergson (1898–1961), liiketaloustieteilijä, professori
* Johanna Schybergson (1856–1936), keksijä, Magnus Gottfrid Schybergsonin puoliso
* Lars Schybergson (1894–1976), jalkapalloilija, isä Emil Schybergson; veljiä Ernst ja Richard Schybergson
* Magnus Gottfrid Schybergson (1851–1925), historioitsija, professori; veli Emil Schybergson 
* Per Schybergson (1933–2007), historioitsija, isoisä Magnus Gottfrid Schybergson
* Richard Schybergson (1893–1918), jalkapalloilija ja jääpalloilija; isä Emil Schybergson, veljiä Ernst ja Lars Schybergson
Euroopan yhdistelmäjoukkue (jääkiekko)

**Euroopan yhdistelmäjoukkue** () on eurooppalainen jääkiekkojoukkue, joka osallistui jääkiekon maailmancupiin 2016. Se muodostui ainoastaan Euroopan maita edustavista jääkiekkoilijoista (pois lukien Ruotsia, Suomea, Tšekkiä tai Venäjää edustavat pelaajat). Yhdistelmäjoukkueen valmentajana toimi entinen Sveitsin maajoukkueen ja Edmonton Oilersin päävalmentaja Ralph Krueger, joukkueenjohtajana Saksan jääkiekkoliiton puheenjohtaja Franz Reindl ja toiminnanjohtajana entinen Slovakian maajoukkuepelaaja Miroslav Šatan.

Euroopan yhdistelmäjoukkueen osallistuminen tapahtumaan herätti paljon keskustelua, sillä koskaan aikaisemmin maailmancupissa ei ollut kilpaillut yhdistelmäjoukkueita. Yhdistelmäjoukkue oli kuitenkin ainoa keino saada kahdeksas NHL:n tähtipelaajista koostuva joukkue turnaukseen mukaan, koska pienemmistä jääkiekkomaista ei olisi saanut koottua yksittäistä juokkuetta.

## Kokoonpano
Kokoonpano sisältää ne 23 pelaajaa, jotka edustivat Euroopan yhdistelmäjoukkuetta maailmancupissa. Joukkueeseen aluksi nimetty tanskalainen Frederik Andersen loukkaantui ennen turnausta, joten hänen tilalleen nimettiin saksalainen Philipp Grubauer.

Lähde: National Hockey League Players' Association, National Hockey League, Elite Prospects

## Lähteet
Kutritti

**Kutritti** ( 
eli *quantum trit*, suom. *kvanttitritti*) on kolmikantaisen lukujärjestelmän, ternäärijärjestelmän, mukainen kubitin vastine. Tritti on ternäärijärjestelmässä bitin vastine.

## Katso myös

* Kubitti

## Lähteet
Pain fitzJohn

**Pain fitzJohn** tai **Payn fitz John** (k. 1137) oli englantilainen paroni.

Pain oli naimisissa Hugh de Lacyn tyttären kanssa ja hänen hallinnassaan olivat Ewyas Lacyn ja Archenfieldin alueet Paavi Calixtus II kirjoitti vuonna 1119 kirjeen anglonormannilaisille maanomistajille, joihin myös Pain kuului, ja vaati näitä palauttamaan Llandaffin hiippakunnalle kuuluvan maaomaisuuden. Paavi Honorius II huomautti huhtikuussa 1128 samasta asiasta.

Pain kuoli vihollisen väijytyksessä 10. heinäkuuta 1137 heittoaseen lävistettyä hänen kallonsa. Hänet haudattiin Gloucesterin luostariin.

## Lähteet
*
*

### Viitteet
Kuivahedelmä

**Kuivahedelmä** eli **kuivattu hedelmä** on ruoka-aineena käytettävä hedelmä, jonka sisältämästä vedestä suurin osa on haihdutettu pois. Kuivatut hedelmät säilyvät huomattavasti pidempään kuin tuoreet, ja pienempinä ja kevyempinä niitä on myös helpompi varastoida ja kuljettaa. Kuivahedelmien valmistuksella on monituhatvuotiset perinteet. Perinteisin kuivausmenetelmä on aurinkokuivaus, mutta nykyisin hedelmiä kuivataan monin eri tavoin koneellisesti. Maailmanlaajuisesti yleisimpiä kuivahedelmiä ovat kuivatut viinirypäleet eli rusinat.

Jotkin kuivahedelmät valmistetaan yksinkertaisesti kuivaamalla tuoreet hedelmät sellaisenaan, kun taas toisia käsitellään ennen kuivausta esimerkiksi sokeriliemessä, mikä tekee niistä makeampia ja pehmeämpiä. Nykyisin monet kuivahedelmät käsitellään ennen kuivausta myös rikkidioksidilla tai rikkihapokkeen suoloilla eli sulfiiteilla. Rikkikäsittelyn pääasiallisena tarkoituksena on estää hedelmän tummuminen kuivatuksen aikana ja säilyttää sen alkuperäinen väri.

## Lähteet

## Aiheesta muualla
Thommy Fagerlund

**"Thommy" Henrik Gustav Fagerlund** (s. 28. syyskuuta 1974 Helsinki) on suomenruotsalainen artisti ja musiikkituottaja. 

Nuoruudessaan Fagerlund oli jäsenenä mm. Daizy & Gänget -nimisessä yhtyeessä, joka esiintyi showkiertueillaan klubeilla sekä julkaisi yhden albumin vuonna 1995, *Vi brinner*. "Se på mig" -niminen kappale levyltä oli monta kuukautta radiosoittolistan ykkösenä Suomessa.

Fagerlund työskenteli Ruotsinlaivoilla vuosina 1996-2003. Tuolloin hän kirjoitti aktiivisesti omia lauluja ja teki joitakin äänityksiä Lisen Julin Qvarnströmin kanssa. Hän osallistui musiikkikilpailuihin "Suomen Tähti" ja "Guld Micken".

Vuodesta 2003 vuoteen 2006 Fagerlund työskenteli ulkomailla showartistina, muun muassa Mallorcalla ja Rodoksella Sunwing-yrityksessä.

Toukokuussa 2007 Fagerlund aloitti Åsa Anderssonin ja Sara Skogin kanssa euroviisushown "Good Evening Europe!", jolla oli kiertue Helsingissä ja myös Ruotsissa kesällä 2007.

Fagerlund on työskennellyt vuodesta 2008 lähtien risteilyisäntänä Viking Linellä, jossa hän myös esiintyy. Hän tuottaa show-esityksiä Viking Linelle ja M/S Viking XPRS:lle (Good Evening Europe, Eurovision hits, Eurovision Do-Re-Mi) mm. Katja Jakun ja Jaana Hiltusen kanssa.

Vuonna 2011 Fagerlund alkoi työskennellä 80-luvun pop-prinsessa Anja Niskasen kanssa. Fagerlund on säveltänyt ja tuottanut monia Anja Niskasen lauluista, mm. tämän *Personligt*-albumille vuonna 2012.

## Lähteet

## Aiheesta muualla
*www.anjaniskanen.com
*Thommy Fagerlundin diskografia Discogs:ssä
Suomen alle 18-vuotiaiden koripallomaajoukkue

**Suomen alle 18-vuotiaiden koripallomaajoukkue** edustaa Suomea koripallon alle 18-vuotiaiden miesten maaotteluissa. Vuonna 2020 joukkueen päävalmentajana toimii Mikko Tupamäki.

Suomen U18-joukkue on sijoittunut ikäluokan EM-kilpailuissa parhaimmillaan seitsemänneksi kahdesti 1980-luvulla. Tuolloin joukkueessa pelasivat Henrik Dettmannin valmennuksessa muun muassa Pekka Markkanen, Sakari Pehkonen ja Jari Raitanen. Vuonna 2015 Suomi sijoittui 13:nneksi, ja Lauri Markkanen voitti turnauksen korikuninkuuden.

## Saavutukset
### EM-turnaushistoria

### Pohjoismaiden mestaruuskilpailut
* kultaa 1971, 1973, 1979, 1983, 1989, 1993, 1998, 2000, 2003, 2012, 2013, 2014 ja 2019
* hopeaa 1975, 1977, 1981, 1985, 1996, 2005, 2008, 2009, 2017 ja 2018
* pronssia 1987, 1991, 1994, 2004, 2006, 2010 ja 2016

## Päävalmentajat

* / Robert Petersen (1960–1961, 1966–1968, 1973, 1975)
*  Raimo Ritosalmi (1971)
*  Raimo Lammi (1972)
*  Kauko Jämsén (1973)
*  Eero Oksava (1974)
*  Juha Seppälä (1974)
*  Pekka Litmanen (1976–1977)
*  Martti Kitunen (1979)
*  Klaus Mahlamäki (1980)
*  Jorma Bruce (1981–1982)
*  Henrik Dettmann (1983–1986)
*  Seppo Sonkeri (1974, 1987–1988)
*  Hannu Ahonen (1989–1990)
*  Kari Liimo (1981, 1983, 1994–1995)
*  Alf Strömberg (1998–2000)
*  Harri Jokela (1993, 1996–1997, 2000–2002)

*  Jarkko Lanu (2001)
*  Jan Pilvi (2002)
*  Jarmo Laitinen (1998, 2003–2004)
*  Jari Laine (2004–2005)
*  Jyrki Suhonen (2006)
*  Timo Nieminen (2007)
*  Juha Dahlström (1991–1993, 2007–2008)
*  Ari Tammivaara (2009)
*  Jukka Toijala (2010)
* / Gordon Herbert (2010)
*  Pekka Salminen (2000, 2010–2011)
*  Ray Ailus (2012–2013)
*  Mikko Larkas (2014)
*  Jyri Lohikoski (2015–2019)
*  Mikko Tupamäki (2020–)

## Lähteet
* Alle 18-vuotiaiden maajoukkue Suomen Koripalloliitto
* Top 10: Kaikkien aikojen menestyksekkäimmät Suomen juniorimaajoukkueet EM-kisoissa 1968-2015 Suomen Koripalloliitto 15.7.2016

### Viitteet
Ronnie Price

**Ronald D’Wayne ”Ronnie” Price** (s. 21. kesäkuuta 1983 Friendswood, Texas) on yhdysvaltalainen koripalloilija, joka on pelannut NBA:ssa vuodesta 2005 lähtien.

Pricea ei varattu , mutta Sacramento Kings palkkasi hänet vapaana pelaajana, ja Price on pelannut tämän jälkeen pysyvästi NBA:ssa useassa eri seurassa, muun muassa neljä kautta Utah Jazzissa. Price heitti 23. joulukuuta 2015 ottelussa Denver Nuggetsia vastaan 20 pistettä ja kuusi onnistunutta kolmen pisteen heittoa, jotka molemmat olivat hänen uransa ennätyksiä.

## Lähteet
* Ronnie Price NBA Stats Basketball-Reference.com 
* Ronnie Price Stats College Basketball at Sports-Reference.com 
* Profiili nba.com 

### Viitteet
Brian Dumoulin

**Brian Joseph Dumoulin** (s. 6. syyskuuta 1991 Biddeford, Maine, Yhdysvallat) on yhdysvaltalainen jääkiekkoilija, joka pelaa NHL-seura Los Angeles Kingsissä. Hän on Carolina Hurricanesin toisen kierroksen varaus .

## Ura
10. huhtikuuta 2012 Dumoulinin numerolla 51 varannut Carolina Hurricanes kiinnitti hänet tulokassopimuksella. 22. kesäkuuta 2012 Dumoulin kaupattiin Pittsburgh Penguinsiin yhdessä Brandon Sutterin sekä ensimmäisen kierroksen varausvuoron kanssa vaihdossa Jordan Staaliin. 

Kaudella 2013–2014 Dumoulin debytoi NHL:ssä 14. joulukuuta 2013 ottelussa Detroit Red Wingsiä vastaan. Hän sai ensimmäisen NHL-pisteensä syöttöpisteen muodossa 16. joulukuuta 2013 Toronto Maple Leafsia vastaan.

Kaudella 2014–2015 Dumoulin teki uransa ensimmäisen NHL-maalin ohitettuaan Tampa Bay Lightningin maalivahti Evgeni Nabokovin 15. joulukuuta 2014.

Heinäkuussa 2023 Dumoulin teki vapaana agenttina Seattle Krakenin kanssa kaksivuotisen ja yhteensä 6,3 miljoonan dollarin arvoisen sopimuksen.

Heinäkuussa 2024 Kraken kauppasi Dumoulinin Anaheim Ducksiin vaihdossa neljännen kierroksen varausvuoroon vuoden 2026 varaustilaisuudessa.

Maaliskuussa 2025 Ducks kauppasi Dumoulinin New Jersey Devilsiin vaihdossa toisen kierroksen varausvuoroon vuoden 2025 varaustilaisuudessa ja Herman Traffiin.

Heinäkuussa 2025 Dumoulin teki vapaana pelaajana Los Angeles Kingsin kanssa kolmivuotisen ja yhteensä 12 miljoonan dollarin arvoisen sopimuksen.

## Tilastot

## Lähteet
* 
* 
* 

### Viitteet
Shire (yritys)

**Shire Plc** on Jerseylle rekisteröity irlantilainen lääketeollisuusyhtiö, jonka Suomessa myytäviä tuotteita ovat   ADHD-lääkkeet *Elvanse* (lisdeksam&shy;fetamiini&shy;dimesilaatti) ja *Equasym* (metyyli&shy;fenidaatti&shy;hydro&shy;kloridi), munuaislääke *Fosrenol* (lantaani), ummetuslääke *Resolor* (prukalo&shy;pridi) ja verihiutaleiden muodostumista hillitsevä *Xagrid* (anagre&shy;lidi).

Shire perustettiin vuonna 1986, ja sen ensimmäisiä menestystuotteita oli kalkkitabletti *Calcichew*, jota nykyisin markkinoi Takeda. Se on laajentunut yritysostojen avulla ja ostettuaan vuonna 2005 TKT-yhtiön se on suuntautunut harvinaisempien sairauksien lääkehoitoon.

Vuonna 2014 suunniteltu AbbVie-yhtiön ja Shiren fuusio kariutui.

## Lähteet
Aleksandr Jakovlev (täsmennyssivu)

**Aleksandr Jakovlev** voi tarkoittaa seuraavia henkilöitä:

* Aleksandr Nikolajevitš Jakovlev, taloustieteilijä
* Aleksandr Sergejevitš Jakovlev, lentokonesuunnittelija
* Aleksandr Stepanovitš Jakovlev, kirjailija
Celgene

**Celgene Corporation** on yhdysvaltalainen lääketeollisuusyritys, joka kehittää, tuottaa ja markkinoi lääkkeitä syövän sekä muiden vaikeiden immuuni- ja tulehdussairauksien hoitoon. Se on pörssiyhtiö, jonka osake kuuluu Nasdaq-100- ja S&P 500 -indekseihin.

Celgenen kliinisten tutkimusten kohteina ovat erityisesti multippeli myelooma, myelodysplastinen oireyhtymä, krooninen lymfaattinen leukemia (KLL), non-Hodgkinin lymfooma (NHL), glioblastooma sekä munasarja-, haima- ja eturauhassyöpä.

Celgenen Suomessa myytäviä valmisteita ovat syöpälääkkeet *Abraxane* (paklitakseli), *Imnovid* (pomalidomidi),   *Revlimid* (lenalidomidi), *Thalidomide Celgene* (talidomidi) ja *Vidaza* (atsasitidiini) sekä tulehduslääke *Otezla* (apremilasti).

## Historiaa
Celgene syntyi vuonna 1986, kun se eriytettiin omaksi yhtiökseen vasta fuusioituneesta Hoechst Celanese -yhtiöstä. Celgene on kasvanut vuosituhannen vaihteesta lähtien monin yritysostoin. Vuonna 2000 Celgene osti Signal Pharmaceuticals -yhtiön, vuonna 2002 Anthrogenesis-yhtiön, vuonna 2008 Pharmion-yhtiön ja seuraavana vuonna Gloucester Pharmaceuticals -yhtiön. Vuonna 2010 Celgene ja Abraxis BioScience Inc. ilmoittivat fuusiostaan, ja vuonna 2012 ostettiin Avila Therapeutics.

## Lähteet
Aleksandr Jakovlev (kirjailija)

**Aleksandr Stepanovitš Jakovlev** (, oikealta sukunimeltään *Trifonov-Jakovlev*, Три́фонов-Я́ковлев; 5. joulukuuta 1886 Volsk, Saratovin kuvernementti – 11. huhtikuuta 1953 Moskova) oli neuvostovenäläinen kirjailija.

Aleksandr Jakovlev syntyi lukutaidottoman maalarin perheeseen. Hän työskenteli postivirkailijana ja opiskeli vähän aikaa Pietarin yliopiston historiallis-kielitieteellisessä tiedekunnassa. Vuoden 1905 vallankumoustapahtumissa syvästi uskonnollisesta Jakovlevista tuli sosialistivallankumouksellinen. Hän osallistui ensimmäiseen maailmansotaan lääkintämiehenä ja työskenteli toimittajana Donin Rostovissa.

Jakovlevin pienoisromaanit *Povolniki* (1922) ja *Oktjabr* (1923) olivat ensimmäisiä Venäjän vallankumoukselle omistettuja kirjoja. Kirjailija kuvasi vallankumouksellisen tietoisuuden heräämistä ja Neuvostoliiton sosialistista rakennustyötä. Monet hänen teoksistaan ovat omaelämäkerrallisia. Vuonna 1928 Jakovlev osallistui Umberto Nobilen retkikunnan ja Roald Amundsenin etsintöihin. Hän kirjoitti myös lastenkirjoja.

## Suomennetut teokset
Suomennetut teokset julkaistu tekijänimellä Aleksander Jakovlev
* "Talonpoika" teoksessa *Talonpoika y. m. kertomuksia*. Leningrad: Kirja, 1930.
* *Roald Amundsenin elämä ja seikkailut*. Suom. V. Adamova. Petroskoi: Kirja, 1936.

## Lähteet

## Aiheesta muualla
* Aleksandr Jakovlevin teoksia Lib.ru -sivustolla
Emil Sallila

**Emil Sallila** (26. elokuuta 1883 Kärkölä – 14. syyskuuta 1936 Helsinki) oli suomalainen poliitikko, joka toimi SDP:n kansanedustajana vuosina 1922–1924 ja 1930–1933.

## Elämä
Emil Sallilan vanhemmat olivat maanvuokraaja Erland Sallila ja Elviira Anttila. Kansakoulun käytyään hän oli maatöissä, kunnes sai paikan Valtionrautateiden liikenneosastolta. Vuodesta 1905 lähtien Sallila työskenteli asemamiehenä Hyvinkään rautatieasemalla. Hän liittyi SDP:n jäseneksi 1906 ja kuului Nurmijärven kunnanvaltuustoon 1912-1916. Sallila vaikutti myös Suomen Rautatieläisten Liitossa ja osuustoimintaliikkeessä. Hän oli muun muassa Helsingin osuuskauppapiirin edustaja Kulutusosuuskuntien Keskusliiton (KK) perustamista valmistelleesssa komiteassa. Syksyllä 1916 Sallila jätti työnsä rautateillä ja siirtyi Osuusliike Ahjon Hyvinkään liikkeen johtajaksi. 

Yleislakon aikana Sallila valittiin Hyvinkään suurlakkokomitean jäseneksi. Sisällissodan käynnistyttyä Sallilasta tuli paikkakunnan pankeista vastannut pankkivaltuutettu, jonka ohella hän toimi punaisten kunnallislautakunnan sihteerinä sekä elintarvikelautakunnan puheenjohtajana. Sodan jälkeen Sallila sai valtiopetoksen valmistelusta kahdeksan vuoden kuritushuonetuomion. Valtiorikosylioikeus alensi rangaistuksen kuuteen vuoteen, mutta hänet armahdettiin jo joulukuussa 1918. 

Vapauduttuaan Sallila työskenteli Osuusliike Ahjon toimitusjohtajana. Hänet valittiin Hyvinkään kauppalanvaltuustoon 1921 ja eduskuntaan 1922. Pudottuaan eduskunnasta 1924 Sallila työskenteli Helsingissä KK:n rakennusosaston johtajana ja vuodesta 1926 lähtien SDP:n järjestösihteerinä ja taloudenhoitajana. Hänet valittiin Helsingin kaupunginvaltuustoon 1928 ja uudelleen kansanedustajaksi 1930. Sallilla oli presidentin valitsijamies 1925 ja 1931. Lisäksi hän kuului muun muassa Elannon edustajistoon, Helsingin Työväen Säästöpankin hallitukseen sekä KK:n, Työväen Sivistysliiton ja Helsingin työväenyhdistyksen johtokuntiin. Sallilla harrasti valokuvausta ja puutarhaviljelyä. Hän oli Kumpulan siirtolapuutarhan ja Suomen Siirtolapuutarhaliiton perustajia. Pitkään sepelvaltimotaudista kärsinut Sallila kuoli Kivelän sairaalassa syyskuussa 1936. Hänet on haudattu Puolimatkan hautausmaalle.

## Perhe
Emil Sallilan puoliso oli Johanna Matiskainen (1884-1952), jonka kanssa hän avioitui vuonna 1907. Perheessä oli kolme lasta.

## Teokset
*
*
*

## Lähteet

## Aiheesta muualla
* Emil Sallilan valokuvia 1920–1930-luvuilta Finna.
Benxi

**Beixi** (, pinyin: Běnxī Shì) on prefektuuritason kaupunki Kiinan Liaoningin maakunnan itäosassa. Kaupungin keskusta sijaitsee linnuntietä noin 50 kilometriä maakunnan pääkaupunki Shenyangista kaakkoon. Prefektuurin pinta-ala on 8&nbsp;435 neliökilometriä ja väkiluku 1,7 miljoonaa (2010).

Kaupunki rajoittuu pohjoisessa Fushunin, idässä Tonghuan, etelässä Dandongin, lännessä Liaoyangin, sekä luoteessa Shenyangin prefektuuritason kaupunkeihin.

## Hallinnollinen jako

Piirikuntatasolla prefektuuri jaetaan 6 osaan seuraavasti (numerointi kuten oheisessa kuvassa):

; Kaupunkipiirit (4)
* 1. Pingshan (平山区)
* 2. Xihu (溪湖区)
* 3. Mingshan (明山区)
* 4. Nanfen (南芬区)
; Autonomiset piirikunnat (2)
* 5. Benxin mantšujen autonominen piirikunta (本溪满族自治县)
* 6. Huanrenin mantšujen autonominen piirikunta (桓仁满族自治县)

## Galleria

Benxi Railway Station.jpg|Benxin rautatieasema.
Benxi Stadtbild.jpg|Asuintaloja Benxissä.
Benxi Steel Industries.jpg|Terästeollisuutta Benxissä.
Benxi Watercave National Park entrance.JPG|Benxin vesiluola.
Huanren 朝阳门.jpg|Chaoyang-portti Huanrenissa.


## Lähteet

## Aiheesta muualla
Havukka-ahon ajattelija (televisiosarja)

**Havukka-ahon ajattelija** on Kaarlo Hiltusen ohjaama 11-osainen televisiosarja, joka perustuu kirjailija Veikko Huovisen samannimiseen romaaniin. Sarja esitettiin ensimmäisen kerran keväällä 1971 ja on sen jälkeen näytetty televisiossa uusintana.

## Rooleissa

## Vastaanotto
*[[Helsingin Sanomat|Helsingin Sanomien]]* televisiosivulla Jukka Kajava antoi sarjan kahden ensimmäisen jakson perusteella siitä melko murskaavan arvion. Hänestä aidoissa ympäristössä itsekseen höpäjävä hahmo on kovin epärealistinen verrattuna teatterimonologiin, koska teatteritilanne on jo itsessään epärealistinen. Hän moitti myös töksähtelevää kuvausta ja epäselvää ääntä: liian vaimeita repliikkejä ja liian voimakkaita äänitehosteita.

## Lähteet
* 
* 
### Viitteet
The Best of Us Bleed

**The Best of Us Bleed** on kanadalaisen teknisen death metalin yhtyeen Cryptopsyn kokoelma-albumi. Se julkaistiin marraskuussa 2012 levymerkillä Century Media.

## Kappaleet

### CD 1: 16 Stabwounds
#
#
#
#
#
#
#
#
#
#
#
#
#
#
#
#

### CD 2: Bury the Past Alive
#
#
#
#
#
#
#
#
#
#
#
#
#
#
#
#

## Arvostelut
* Allmusic: 
* Inferno: *positiivinen*
* Kaaoszine.fi: 6/10

## Aiheesta muualla
* 
* 

## Lähteet
Segerstråle

**Segerstråle** on muun muassa seuraavien suomalaisten sukunimi:

* Claes Samuel Segerstråle (1850–1897), virka- ja valtiopäivämies
* Curt Segerstråle (1895–1955), kalastusbiologi, Knut Albert Segerstrålen poika
* Dagny Flodin-Segerstråle (1911–1999), suomenruotsalainen kirjailija
* Ellen Segerstråle (1890–1970), arkkitehti ja piirustuksenopettaja, Knut Albert Segerstrålen tytär 
* Hanna Frosterus-Segerstråle (1867–1946), kirjailija ja taidemaalari, Knut Albert Segerstrålen puoliso
* Johan Viktor Segerstråle (1852–1912), virka- ja valtiopäivämies, Claes Samuel Segerstrålen veli
* Georg Otto Segerstråle (1860–1914), juristi ja valtiopäivämies, Claes Samuel Segerstrålen veli
* Knut Albert Segerstråle (1862–1920), opettaja ja valtiopäivämies, Claes Samuel Segerstrålen veli
* Lennart Segerstråle (1892–1975), taidemaalari, Knut Albert Segerstrålen poika
* Martin Segerstråle (s. 1984), pianisti, kapellimestari ja säveltäjä
* Sven Segerstråle (1899–1994), eläintieteilijä, meribiologi, Knut Albert Segerstrålen poika
* Ullica Segerstråle (s. 1945), amerikansuomalainen sosiologi, tieteenhistorioitsija ja professori.
;Entinen nimi
* Solveig von Schoultz, o.s. *Segerstråle* (1907–1996), suomenruotsalainen kirjailija, Knut Albert Segerstrålen tytär
Connor Carrick

**Connor Carrick** (s. 13. huhtikuuta 1994 Orland Park, Illinois, Yhdysvallat) on yhdysvaltalainen jääkiekkoilija, joka pelaa Sveitsin pääsarjassa National League-joukkue HC Luganossa. Hän on Washington Capitalsin viidennen kierroksen varaus .

## Ura
Carrick varattiin vuonna 2012  OHL-joukkue Guelph Stormiin 11. kierroksella numerolla 212. Seuraavat kaksi kautta hän pelasi USA National Team Development Programissa. Ensimmäisenä vuotena hän edusti alle 17-vuotiaiden joukkuetta ja toisena alle 18-vuotiaita. Toisen kauden aikana Guelph Storm kauppasi hänen pelaajaoikeutensa Plymouth Whalersiin varausvuoroihin.

 Carrick varattiin Washington Capitalsiin viidennellä kierroksella 137. pelaajana. Hän päätti pelata kauden 2012–2013 OHL:ssä, jossa puki Whalersin paidan päälleen 68 pelissä tehden 12 maalia ja 32 syöttöpistettä. Pudotuspeleissä hän teki 18 tehopistettä 15 ottelussa. Hän oli Plymouthin sisäisen syöttöpörssin ensimmäinen 16 syöttöpisteellään.

Carrick oli Yhdysvaltojen maajoukkueen mukana voittamassa maailmanmestaruutta vuoden 2012 alle 18-vuotiaiden maailmanmestaruuskilpailuissa.

23. syyskuuta 2013 Washington Capitals kiinnitti Carrickin kolmivuotisella tulokassopimuksella.

Seuraavalla kaudella Carrick pääsi Capitalsin kauden avauskokoonpanoon. Hän teki ensimmäisen NHL-maalinsa 3. lokakuuta 2013 ohittaessaan Calgary Flamesin maalivahti Karri Rämön päästyään suoraan rangaistusaitiosta läpiajoon.

## Tilastot

## Lähteet
* 
* 
* 

### Viitteet
The Book of Suffering: Tome I

**The Book of Suffering (Tome 1)** on kanadalaisen teknisen death metalin yhtyeen Cryptopsyn EP, joka julkaistiin lokakuussa 2015.

Kappaleesta ”Detritus (The One They Kept)” kuvattiin musiikkivideo.

## Kappaleet
#
#
#
#

## Kokoonpano
* Flo Mounier – rummut
* Christian Donaldson – kitara
* Matt McGachy – laulu
* Olivier Pinard – bassokitara

### Vierailevat muusikot
* Ludovick Daoust – kosketinsoitin

### Tuotanto
* Christian Donaldso – tuottaja
* Jason Suecof – miksaaja
* Alan Douches – masteroija
* Eric Sanchez – grafiikka, valokuvat
* Remy Cooper – kansikuva

## Arvostelut
* Angry Metal Guy: 
* Exclaim!: 8/10
* Imperiumi.net: 9–/10

## Aiheesta muualla
* 
* ''The Book of Suffering (Tome 1)'' discogs.com -sivustolla

## Lähteet
Montescudo-Monte Colombo

**Montescudo-Monte Colombo** on kunta Pohjois-Italiassa Riminin maakunnassa Emilia-Romagnan alueella. Kunta perustettiin vuonna 2016, kun kaksi kuntaa, Montescudo (3&nbsp;451 asukasta) ja Monte Colombo (3&nbsp;326), yhdistyivät muodostaen Montescudo-Monte Colombon kunnan.  Kunta sijaitsee Valconcan laaksossa. Se on maatalousvaltainen kunta, jonka kukkuloiden rinteillä on paljon pieniä viljelyksiä ja kyliä. Kunta on sijainnut historiallisesti strategisella paikalla Malatestan suvun hallinnoiman alueen ja Montefeltron välisellä rajaseudulla.

## Lähteet
Syväjärvi (Kihniö)

**Syväjärvi**  on Pirkanmaalla Kihniössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Syväjärvi on osa Nerkoonjärven valuma-aluetta.

## Maantietoa
Järven pituus on 1,2 kilometriä, leveys 350 metriä ja sen pinta-ala on 25 hehtaaria. Se sijaitsee 2,3 kilometriä Kihniön kirkolta länteen. Siihen laskee vain Tarsianjärvi ja Paskolampi. Tarsianjärvestä tulee lähes kaikki Syväjärven läpi virtaava vesi ja Paskolammesta tulee vain lyhyt pelto-oja. Syväjärven pääallas on 850 metriä pitkä ja Aittolammeksi kutsuttu oma vesiallas erottuu pääaltaasta alle 20 metrisen salmen kautta, jota kutsutaan myös Hiittanjoeksi ja Sikosaaren toiselta puolelta virtaavan Sikojoen kautta. Syväjärven ja Aittolammin laskujoki Ristajoki on 250 metriä pitkä ja se laskee Kankarinjärveen. Rantaviivan pituus on 3,3 kilometriä. Rannat ovat metsämaata, mutta Tarsian kohdalla on peltomaata ja samoin on myös sen vastarannalla. Rannan läheisyydessä sijaitsee neljä maatilaa ja kaksi vapaa-ajan asuntoa sekä ulkomuseoalue. Niille johtaa tiet yhdystieltä 13347 ja 13341.

## Historiaa
Kun Kankarinjärven vedenpintaa alennettiin mahdollisesti jo 1800-luvulla, vaikutti sen myös Syväjärven vedenpintaan. Koska nykyään järvien pinnankorkeuksien ero on vain 30 senttimetriä ja koska Kankarinjärven vedenpinta aleni metrin verran tai enemmän, on sillä ollut suuri vaikutus myös Syväjärven pinnankorkeuteen. Kun vertaa nykykarttoja 1800-luvun pitäjänkarttaan, huomaa selvän eron järven rantaviivassa. Selvin ero näkyy Aittolammessa, jonka salmi on pitäjänkartassa leveä ja lampi pyöreämpi.

## Lähteet
Frits Thaulow

**Johan Fredrik "Frits" Thaulow** (1847–1906) oli norjalainen maisemamaalari ja graafikko. Hän kuului Norjan uuden realistisen maisemamaalauksen keskeisiin edustajiin. Thaulow tutustui ulkoilmamaalaukseen Pariisissa, missä vietti paljon aikaa 1890-luvulta lähtien, vaikka oleskeli muuallakin ulkomailla ja välillä kävi kotimaassakin. Thaulow maalasi varsinkin lunta ja virtaavaa vettä. Uran lopulla hänen maalauksensa keveni ja muuttui aikaisempaa impressionistisemmaksi.

Thaulow opiskeli Kööpenhaminan taideakatemiassa C. F. Sørensenin ja Karlsruhessa Hans Guden johdolla. Hän siirtyi sitten Pariisiin, jossa hän sai vaikutelmia varsinkin Édouard Manet'lta ja liittyi aluksi kannattamaan ja toteuttamaan naturalistisen ulkoilmamaalauksen periaatteita. Kotimaahan 1881 palattuaan hän yhdessä Christian Krohgin ja Erik Werenskjoldin kanssa laski modernin norjalaisen maalaustaiteen perustan. 

Thaulow saavutti sekä tekotavan että värikäsittelyn alalla harvinaisen mestaruuden: erityistä huomiota saivat ne hänen maisemansa, joissa hän kuvaa lunta tai juoksevaa vettä. Myöhempinä vuosinaan asuessaan Pariisissa hän yhä enemmän loittoni orjallisesta naturalismista ja alkoi panna pääpainoa maiseman ja sen hienojen värivivahdusten herättämälle tunnelmalle ja maalasi sen mukaisesti mielellään varsinkin pilvisiä päiviä ja kuutamoiltoja.

Thaulowin teoksia on ulkomaisissa museoissa, kuten *Katu Kragerössa*, *Hougfossen* ja *Kuutamomaisema* (Oslossa), *Ravnsborg* (Kööpenhaminassa), *Kuutamo Normandiassa* (Tukholmassa) ja *Talvipäivä Vestre Akerissa* (Pariisin Luxembourg-kokoelmissa).

Thaulowin isoisä oli taidemaalari Jacob Munch.

## Lähteet

## Aiheesta muualla
Destined to Violate

**Destined to Violate** on yhdysvaltalaisen death metal -yhtye Gorgasmin neljäs studioalbumi. Se julkaistiin heinäkuussa 2014 levymerkillä New Standard Elite.

Kappale ”Corpsified” kirjoitettiin alun perin yhtyeen vuoden 1996 demolle.

## Kappaleet
#
#
#
#
#
#
#
#
#
#
#
#
#

## Kokoonpano
* Anthony Voight – bassokitara, laulu
* Damian Leski – kitara, laulu
* Ryan Saylor – kitara
* Kyle Christman – rummut, laulu

### Vierailevat muusikot
* Paul Garcia – laulu (kappaleet "Destined to Violate" ja "Visceral Discharge")
* Shaun LaCanne – laulu (kappale "Corpsified")
* Jacek Leski – piano, kosketinsoittimet (kappaleet "Sadistic Bliss" intro  ja "Depraved Depredation")

### Tuotanto
* Chris Wisco – äänittäjä
* Trevor Sadler – masteroija
* Larelle Voight – valokuvat
* Jon Zig – kansikuva

## Arvostelut
* Metal Temple: 
* The Metal Observer: 8/10

## Aiheesta muualla
* 
* 

## Lähteet
Adam Pelech

**Adam Pelech** (s. 16. elokuuta 1994 Toronto, Ontario, Kanada) on kanadalainen jääkiekkoilija, joka pelaa NHL-seura New York Islandersin organisaatiossa. Hän on Islandersin kolmannen kierroksen varaus .

## Ura
Pelech varattiin New York Islandersiin 65. pelaajana . 15. maaliskuuta 2014 Islanders ja Pelech solmivat kolmivuotisen tulokassopimuksen.

Pelech kutsuttiin ensimmäisen kerran NHL:n puolelle kaudella 2015–2016. 13. marraskuuta 2015 hän teki NHL-debyyttinsä pelaten 13 minuuttia 4–1 -voittoon päättyneessä ottelussa Anaheim Ducksia vastaan. Pelech sai uuden kutsun NHL-kokoonpanoon 1. tammikuuta 2016 puolustaja Johnny Boychukin loukkaannuttua.

Elokuussa 2021 Pelech teki Islandersin kanssa kahdeksan vuoden mittaisen jatkosopimuksen.

## Tilastot

## Lähteet
* 
* 
* 

### Viitteet
Scott Mayfield

**Scott Mayfield** (s. 14. lokakuuta 1992 St. Louis, Missouri, Yhdysvallat) on yhdysvaltalainen jääkiekkoilija, joka pelaa NHL-seura New York Islandersin organisaatiossa. 

## Ura
Mayfield pelasi kaksi kautta USHL-joukkue Youngstown Phantomsissa vuosina 2009–2011 ja tuli valituksi itäisen konferenssin tähdistöön kaudella 2010–2011. Hänet varattiin New York Islandersiin 34. pelaajana . 5. huhtikuuta 2013 hän solmi kolmivuotisen tulokassopimuksen Islandersin kanssa.

6. huhtikuuta 2014 Mayfield teki NHL-debyyttinsä saaden jääaikaa 17.04 minuuttia 4–0 -tappioon päättyneessä ottelussa Columbus Blue Jacketsia vastaan.

## Tilastot

## Lähteet
* 
* 
* 

### Viitteet
Celanese

**Celanese** (ent. *[[Hoechst]] Celanese*) on yhdysvaltalainen kemianteollisuusyritys. Se on maailman suurimpia asetyyliraaka-aineiden ja vinyyliasetaatin valmistajia. New Yorkin pörssiin listattu yhtiö työllistää maailmanlaajuisesti 7&nbsp;600 henkilöä, ja sen liikevaihto vuonna 2013 oli 6,4 miljardia Yhdysvaltain dollaria. Celanese toimii Pohjois-Amerikassa, Euroopassa ja Aasiassa ja sen suurin tuotantolaitos on maailman suurin etikkahappotehdas Texasin Pasadenassa.

## Historiaa
Celanesen perusti vuonna 1918 New Yorkissa sveitsiläinen kemisti Camille Dreyfus nimellä *American Cellulose & Chemical Manufacturing Company*. Dreyfus oli sitä ennen perustanut Baseliin saman alan yhtiön *Cellonit Gesellschaft Dreyfus and Co* ja Britannian hallituksen pyynnöstä Lontooseen yhtiön *British Cellulose and Chemical Manufacturing Co* (josta kasvoi sittemmin British Celanese -yhtiö). Eurooppalaisten esikuviensa tavoin American Cellulose perustettiin tuottamaan synteettistä lentokonekangasta ensimmäisen maailmansodan sotilaskoneiden ulkoverhoiluksi entisen, luodeista helposti syttyvän nitroselluloosalla käsitellyn puuvillakankaan tilalle.

Tehdas perustettiin saksalaisten zeppeliinihyökkäysten pelossa sisämaahan, Marylandin Amcelleen Potomacjoen varrelle. Monien viivästysten jälkeen tuotanto saatiin kuitenkin käyntiin vasta 1924, jolloin alettiin tuottaa lankoja ja viskoosin kaltaisia tekosilkkikankaita selluloosa-asetaatista kauppanimellä *celanese*. Tehdas teki yhteistyötä paikkakunnan läpi kulkevan Baltimore and Ohio Railroad (B&O) -rautatieyhtiön kanssa hiilen hankinnassa sekä työväen, raaka-aineiden ja valmiiden tuotteiden kuljetuksessa. Tämä tehdas työllisti parhaimmillaan 13 tuhatta ihmistä, ja se suljettiin 1983.

Vuonna 1927 yhtiö muutti nimensä tunnetuksi tulleen päätuotteensa mukaisesti muotoon Celanese Corporation of America. Vuonna 1986 sen yhteyteen muodostunut lääketeollisuus eriytettiin itsenäiseksi Celgene-yhtiöksi samalla kun Celanese-yhtiön osti saksalainen Hoechst-kemianjätti ja sulautti sen Yhdysvaltain-tytäryhtiöönsä. Näin muodostui uusi Hoechst Celanese Corporation.

Vuonna 1998 Hoechst yhdisti kaiken teollisuutta palvelevan kemianteollisuutensa Celanese AG -yhtiöksi, joka seuraavana vuonna listattiin Frankfurtin ja New Yorkin pörsseihin. Vuonna 2003 yhdysvaltalainen pääomasijoittaja Blackstone Group osti Celanesen kokonaan itselleen, otti sen pois pörsseistä ja muutti sen nimeksi Celanese Corporation. Blackstone alkoi tehdä erilaisia rationalisointitoimia, joihin kuului strategisesti epäkiinnostavien osien myynti ja toisaalta monet yritysostot.

Vuonna 2005 uudistettu yhtiö listautui taas New Yorkin pörssiin tunnuksella CE. Kun Blackstone sai loputkin osakkeensa myydyksi 2007, se oli ansainnut Celanesellä viisi kertaa sen mitä siitä alun perin maksoi.

## Lähteet

## Aiheesta muualla
*Yhtiöstä suomeksi Resinex-sivustolla
R-77

Vympel NPO **R-77** () on venäläinen keskimatkan ilmataisteluohjus. R-77 vastaa yhdysvaltalaista AIM-120 AMRAAM ohjusta.

## Käyttäjämaat
Ohjuksen käyttäjämaat:
* Algeria
* Indonesia
* Intia
* Kiina
* Malesia
* Slovakia
* Ukraina
* Venäjä
* Venezuela
* Vietnam

## Muunnoksia
Ohjusperheen muita malleja:
* R-77P (RVV-PE)
* R-77T (RVV-TE)
* RVV-SD

## Lähteet

## Aiheesta muualla
* GlobalSecurity.org
Naisten Superpesiksen kausi 1990

**Naisten Superpesiksen kausi 1990** oli ensimmäinen naisten Superpesiksen kausi. Superpesis korvasi aiemman Mestaruussarjan.

## Naisten superpesiksen runkosarja

### Sarjataulukko

### Ottelut

## Runkosarjan tilastot

### Lyöjätilasto

### Etenijätilasto

### Tehotilasto

### Kärkilyöjät

## Pudotuspelit

### Välierät

### Loppuottelut

### Pronssiottelut

### Superpesiskarsinta

## Suomen mestarit

Viinijärven Urheilijat: Marjut Huhtakangas, Eeva Karttunen, Erna Kentala, Satu Miettinen, Virpi Lappalainen, Outi Peippo, Jutta Reijonen, Ulla Räsänen, Tiina Tammiruusu, Sirpa Tikka, Anu Turpeinen, pelinjohtaja Jouko Martikkala, valmentaja Tuula Hjelt.

## Palkinnot

Urheilulehden arvopelaajat: Tiina Tammiruusu ja Vesa Liikala.

## Lähteet

* Siukonen-Ahola: Urheilutieto 1991 ()
Nikolai Erdman

**Nikolai Robertovitš Erdman** (, 16. marraskuuta 1900 Moskova – 10. elokuuta 1970 Moskova) oli neuvostovenäläinen näytelmäkirjailija ja elokuvakäsikirjoittaja.

Nikolai Erdman syntyi baltiansaksalaiseen virkailijaperheeseen. Hän opiskeli luterilaisen seurakunnan kauppakoulussa, mutta ei suorittanut loppututkintoa. Kirjailijan varhaiset runot edustivat imaginismia.

1920-luvun alussa Erdman alkoi kirjoittaa pieniä näyttämökappaleita komediateattereille. Hänen ensimmäinen suuri menestyksensä oli Vsevolod Meyerholdin teatterissa esitetty komedia *Valtakirja* (myös *Anastasia ja valtakirja*, ven. *Mandat*, 1925). Sensuuri kielsi kirjailijan seuraavan näytelmän *Elämä on ihanaa* (myös *Eläköön itsemurhaaja – elämä on ihanaa!*, ven. *Samoubijtsa*, 1928).

Myöhemmin Erdman kirjoitti yhteistyössä muiden tekijöiden kanssa musiikkinäytelmiä, operettitekstejä ja elokuvakäsikirjoituksia. Hänet pidätettiin vuonna 1933 *[[Iloiset pojat|Iloisten poikien]]* (*Vesjolyje rebjata*, 1934) kuvauksissa ja karkotettiin kolmeksi vuodeksi Jeniseiskiin ja Tomskiin. Sen jälkeen Erdman asui Kalininissa ja Rjazanissa, josta hänet vuonna 1941 kutsuttiin armeijaan. Vuosina 1942–1948 hän työskenteli NKVD:n laulu- ja tanssiyhtyeen käsikirjoittajana Moskovassa.

Toisen maailmansodan aikana ja sen jälkeen Erdman teki Mihail Volpinin kanssa käsikirjoituksia useisiin elokuviin. Niistä *[[Reippain ottein]]* (*Smelyje ljudi*, 1950) sai Stalin-palkinnon. Vuonna 1954 Erdman hyväksyttiin Neuvostoliiton kirjailijaliiton jäseneksi. Vuodesta 1964 hän työskenteli Juri Ljubimovin Taganka-teatterissa.

Kirjailijan kaksi näytelmää, *Valtakirja* ja *Elämä on ihanaa* julkaistiin Neuvostoliitossa ensimmäisen kerran vuonna 1987. Aikalaiset näkivät niissä lähinnä pikkuporvarillisten tapojen arvostelua. Myöhemmin näytelmiä on pidetty aikansa järjestelmän kriittisenä peilinä. Humoristisen ihmiskuvauksensa ansiosta ne ovat yhä ajankohtaisia.

## Lähteet